OVK | Handel en brandstof
• Vakante betrekkinge en leerlingskappe by OVK - Kliek hier • OVK/CMW opkomende veilings - kliek hier / OVK/CMW upcoming auctions - click here • Besoek OVK se NUWE ledeportaal vir u elektroniese maandstate of om u voorkeure op te dateer / Visit OVK’s NEW member portal for your electronic monthly statements, or to update your preferences.
Tuis > Handel en brandstof
OVK Handel is een van die maatskappy se grootste steunpilare. Die afdeling bestaan uit 51 handelstakke wat strek van Steynsrus in die noorde tot Willowmore in die suide en ook van Prieska in die weste tot Elliot in die ooste.
Na gelang van die streek waarin daar besigheid gedoen word, is alle inset-middele wat ’n boerdery benodig by die takke verkrygbaar. Brandstof word ook by die meeste handelstakke verskaf. In sommige gevalle is dit die enigste vulstasie in die betrokke dorp of distrik.
OVK beskik oor 4 handels-streekskantore. Hierdie kantore is gesetel in Ficksburg, Hopetown, Cradock en Burgersdorp. Die suksesvolle funksionering van elkeen van die handelstakke is die kerntaak van hierdie streekskantore. OVK se handels-streekskantore en die handelstakke is dikwels die spil waarom die plaaslike ekonomie van die 51 dorpe draai. Enige persoon kan sy aankope by OVK se handelstakke doen en staatmaak op diens uit die boonste rakke, gekomplimenteer met ‘n wye reeks van produkte en waardetoegevoegde diens.
OVK bedryf 3 bandesentrums: Ficksburg, Ladybrand en Hopetown. Hierdie bandesentrums spog met opgeleide en gemotiveerde personeel wat hul kliënte se behoeftes voorop stel. Sommige van die handelstakke beskik ook oor die basiese gereedskap vir die herstel van bande, wat selfs na-ure kan uithelp in noodgevalle.
OVK bedryf 6 brandstof-verspreidingspunte, wat ‘n strategiese vennootskap met Total-, Shell- en Engen bedryf word. Hierdie punte is strategies oor die OVK-bedieningsgebied versprei. Brandstof word met 19 goed toegeruste brandstofvragmotors en sleepwaens afgelewer aan die handelstakke, boere en ander eindverbruikers.